राजधानी जयपुर में आगरा रोड के विजयपुरा इलाके में घर के बाहर सो रही तीन साल की बच्ची से बलात्कार का मामला सामने आया है। बच्ची की हालत बिगड़ने पर उसे यहां के जेके लोन अस्पताल में भर्ती कराया गया। बच्ची के माता पिता मजदूरी करते हैं। जयपुर शहर के बस्सी क्षेत्र के एसीपी पुष्पेंद्र सिंह ने बताया कि आरोपी युवक बच्ची के पड़ोस में ही रहता है। घटना सोमवार रात की है। बच्ची अपनी मां के पास ही सो रही थी। देर रात मां जब शौच के लिए गई तभी आरोपी युवक पवन उसे उठा कर ले गया। आरोपी बच्ची को बगल में ही ले गया। बच्ची की हालत बिगड़ गई थी।